text: কড়াই একটি বৃত্তাকার রান্নার পাত্র যা সাধারণত তরকারি রান্নার কাজে ব্যবহৃত হয়। এছাড়া ভাজি, নাস্তা, কড়া বা ডুবো তেলে ভাজার জন্য ব্যবহার হয়।  বাংলাদেশ, ভারত, পাকিস্তান, নেপাল এবং আফগানিস্তানে কড়াই ব্যবহৃত হয়। 
  ঐতিহ্যগতভাবে স্ট্রিলের পাতলা শিট অথবা রট আয়রন থেকে কড়াই তৈরি করা হতো। একে ধরার জন্যে দুইপাশে দুটো আঙটা লাগানো থাকে।
  
  ধরন
  বর্তমানে কড়াই তৈরিতে স্টেইনলেস স্টিল, তামা এবং ননস্টিক উপাদান ব্যবহৃত হচ্ছে। আধুনিক কড়াইয়ের তলা বৃত্তাকার কিংবা চ্যাপ্টা উভয়ই হয়ে থাকে।
  
  ব্যবহার
  কড়াই রান্নার গুরুত্বপূর্ণ সরঞ্জাম হিসাবে ব্যবহার হয়। এশিয়ার অনেক দেশে এর বহুল ব্যবহার দেখা যায়। খাবার ডুবো তেলে ভাজার জন্য কড়াই প্রয়োজন। পুরি, সিঙ্গারা, লুচি, সমুচা, মাছ ভাজা, নানা প্রকারের বড়া-চপ মুচমুচে ও মজাদার করে ভাজতে কড়াই দরকার।
  
  আরো দেখুন
   কড়াই গোস্ত
  
  তথ্যসূত্র 
  
  বিষয়শ্রেণী:বাংলাদেশী রন্ধনশৈলী
title: কড়াই